কোডফোর্সেস
কোডফোর্সেস (English: Codeforces) একটি ওয়েবসাইট যেটা প্রোগ্রামিং প্রতিযোগিতার আয়োজন করে। মিখাইল মির্জায়ানভের নেতৃত্বে আইটিএমও বিশ্ববিদ্যালয়ের প্রতিযোগী প্রোগ্রামারদের একটি দল এটির রক্ষণাবেক্ষণ করে। ২০১৩ সাল থেকে কোডফোর্সেস দাবি করে যে, সক্রিয় প্রতিযোগীর সংখ্যার হিসেবে তারা টপকোডারকে অতিক্রম করেছে। ২০২১ সালের হিসাব অনুযায়ী, কোডফোর্সেসে ২০ লক্ষেরও বেশি নিবন্ধিত ব্যবহারকারী রয়েছে। গিনাদি কারাতকেভিচ, পেত্র মিত্রিশেভ, বেঞ্জামিন কি, মাকোতো সুজিমাসহ অন্যান্য শীর্ষস্থানীয় প্রতিযোগিতামূলক প্রোগ্রামারেরা কোডফোর্সেস ব্যবহার করেন।